ΓΡΑΠΤΗ ΕΡΩΤΗΣΗ P-1374/02

υποβολή: Hans-Peter Martin (PSE) προς την Επιτροπή

(6 Μαΐου 2002)

Θέμα: Μεταρρυθμίσεις εν όψει της διεύρυνσης της ΕΕ

Εν όψει της διεύρυνσης της ΕΕ είναι αναγκαίο να γίνουν πολυάριθμες μεταρρυθμίσεις.

Υπάρχουν ήδη λεπτομερή σχέδια και πρόβλεψη θέσεων εργασίας για συνεργάτες καιπαλλήλους των επιμέρους Γενικών Διευθύνσεων (ΓΔ), προσαρμοσμένα στην ένταξη τριών, πέντε ή ακόμη και δέκα κρατών μελών·

Μπορείτε να κάνετε μία αναλυτική παρουσίαση των επιπρόσθετων απαιτούμενων συνεργατών και χρηματικών πόρων·

Απάντηση του κ. Kinnock εξ ονόματος της Επιτροπής

(25 Ιουνίου 2002)

Με σκοπό να επισημάνει τις άμεσες συνέπειες που θα έχει η επόμενη διεύρυνση στις δραστηριότητες και τους ανθρώπινους πόρους της, η Επιτροπή πραγματοποίησε μια διεξοδική αξιολόγηση των πλέον πιθανών αναγκών της στο πλαίσιο μιας διευρυμένης Ευρωπαϊκής Ένωσης. Η αξιολόγηση αυτή, που είναι το αποτέλεσμα των συμπερασμάτων διαφόρων Ευρωπαϊκών Συμβουλίων, βασίζεται στηνπόθεση ότι από την 1η Ιανουαρίου 2004 θα προσχωρήσουν στην Ένωση μέχρι και δέκα νέες χώρες και ότι, κατά συνέπεια, θα χρησιμοποιούνται μέχρι και εννιά νέες επίσημες γλώσσες.

Τα αποτελέσματα της ανάλυσης αυτής, η μεθοδολογία της, και μια κατανομή των αναμενόμενων εξελίξεων σε σχέση με τις κυριότερες πολιτικές και τις κυριότερες θέσεις καθηκόντων παρατίθενται στην Ανακοίνωση της Επιτροπής για τις Δραστηριότητες και Ανθρώπινους Πόρους της Επιτροπής στη Διευρυμένη Ευρωπαϊκή Ένωση(1).

Όπως αναφέρεται στην Ανακοίνωση, οι συνολικές ανάγκες ανέρχονται σε 3900 νέες πρόσθετες θέσεις πλήρους απασχόλησης, σε σύγκριση με το 2002.

Όπως θα θυμάται το Αξιότιμο Μέλος του Κοινοβουλίου, η Διοργανική Συμφωνία (ΔΣ) προέβλεπε δυνατότητα βαθμιαίας αύξησης του ανωτάτου ορίου ποσού του Τίτλου 5 (διοικητικές δαπάνες) σε 450 εκατ. ευρώ (σε τιμές 1999) δύο έτη μετά την προσχώρηση έξι χωρών. Καθώς τώρα η προσχώρηση αναμένεται για το 2004 (αρχικά, η ΔΣ προέβλεπε την προσχώρηση για το 2002), το αντίστοιχο επίπεδο του Τίτλου 5 θα επιτευχθεί το 2006.

Χρησιμοποιώντας την ίδια μεθοδολογία όσον αφορά την πιθανή προσχώρηση τεσσάρων επιπλέον κρατών μελών, όπως αυτή χρησιμοποιείται στο Πρόγραμμα Δράσης 2000, καταλήγουμε σε ενδεικτικήπέρβαση 612 εκατ. ευρώ το 2006 όπως παρατίθεται στο Κοινό Δημοσιονομικό Πλαίσιο 2004-2006(2). Αυτές οι πρόσθετες πιστώσεις για μία Ένωση 25 κρατών μελών θα επιτρέψουν τη χρηματοδότηση περίπου 2300 πρόσθετων θέσεων στο οργανόγραμμα μέχρι το 2006 (Μέρος Α του Προϋπολογισμού)(3). Αυτό συνάδει με την ενδεικτική περίοδο βαθμιαίας εισαγωγής πρόσθετων θέσεων μέχρι το 2006, λαμβανομένωνπόψη των αναγκών των διαφόρωνπηρεσιών, με τη βαθμιαία πρόβλεψη νέων θέσεων στις προηγούμενες διευρύνσεις, και με την ικανότητα του Οργάνου να απορροφά νεοπροσλαμβανόμενουςπαλλήλους.

Ηπόθεση που διέπει το ανωτέρω σκεπτικό είναι ότι η βαθμιαία πρόσληψη όλων των 3900 καθαρών πρόσθετων ανθρώπινων πόρων, περιλαμβανομένων των πιστώσεων για εξωτερικό προσωπικό, θα ακολουθήσει το ίδιο διάγραμμα οργανικών θέσεων όπως αυτό προβλέπεται στο μέρος Α του προϋπολογισμού.

Εντούτοις, για τις συνολικές ανάγκες που αφορούν τον Τίτλο 5, θα πρέπει να ληφθούνπόψη οι ανάγκες των άλλων Οργάνων των οποίων οι συνολικές εκτιμήσεις δεν έχουν ακόμη πλήρως δηλωθεί, όπως επίσης και οι ανάγκες της Επιτροπής. Το ανώτατο όριο του Τίτλου 5 το 2006 θα πρέπει συνεπώς να επανεκτιμηθεί λαμβανομένωνπόψη των πραγματικών αναγκών όπως αυτές θα εμφανίζονται, και του περιθωρίου που παραμένει ελεύθερο στο πλαίσιο του συνολικού ανωτάτου ορίου των τρεχουσών δημοσιονομικών προοπτικών.

Σε ορισμένα πεδία πρόκειται ναπάρξει ένας πολύ σημαντικός προενταξιακός φόρτος εργασίας (π.χ. στις γλωσσικέςπηρεσίες, τις διαρθρωτικές πολιτικές και την Κοινή Γεωργική Πολιτική). Συνεπώς, η Επιτροπή έχει επισημάνει, στην ετήσια πολιτική στρατηγικής (ΕΣΠ) του 2003, μια κατά προτεραιότητα ανάγκη πρόσληψης 500 εκτάκτωνπαλλήλων για το 2003. Τα άτομα που θα προσληφθούν το 2003 θα μπορούν να συνεχίσουν τις εργασίες τους και πέρα από το 2004. Όμως, αυτά τα 500 πρόσωπα δεν θα λογίζονται ως συμπληρωματικά των αναγκών που έχουν εκτιμηθεί για την περίοδο μετά τη διεύρυνση.

(1) COM(2002)218.

(2) Ενημερωτικό Σημείωμα, Κοινό Δημοσιονομικό Πλαίσιο 2004-2006 για τις διαπραγματεύσεις προσχώρησης, Ανακοίνωση της Επιτροπής, SEC(2002)102, 30.1.2002.

(3) Στον ίδιο αριθμό καταλήγουμε ακολουθώντας δύο διαφορετικές προσεγγίσεις. Στην πρώτη εφαρμόζουμε την αναμενόμενη αύξηση του ανωτάτου ορίου του Τίτλου 5 το 2006 (+ 12 % σε τιμές 1999) στον αριθμό των σημερινών θέσεων στο οργανόγραμμα της Επιτροπής (περιλαμβανομένων τωνπηρεσιών OLAF και OPOCE, αλλά αποκλειόμενης της Έρευνας). Η δεύτερη βασίζεται στο μερίδιο (31 %) των πιστώσεων για αμοιβές προσωπικού της Επιτροπής (κεφάλαιο Α-11, περιλαμβανομένων άλλων γραμμών του προϋπολογισμού που είναι πλέον συναφείς με τις θέσεις απασχόλησης, αλλά αποκλειομένων των συντάξεων) ως ποσοστού τοις εκατό των συνολικών πιστώσεων στο Μέρος Α του προϋπολογισμού και διαιρώντας το με το μέσο κόστος ενόςπαλλήλου.